Am 2. Tag hämmer dänn defür wildlife" wieder total positif chöne erläbe: Schwimmendi Delfin im Wasser usse, überall underwegs Kängurus, und dr Höhepunkt für üs alli: d'Seal Bay: en Strand wo sich unzähligi Seeleue und Robbe tummlet händ. Die meischte händ sich do während 3 Täg    usgrueht    (noch 3 Täg fische im  Wasser), händ ihri Junge gsäugt oder sich vo dene chline herzige Röbbeli überchrosle losoo iidrücklich! --    Aber au    d'Koalas händ no uf üs gwartet: ufeme Spaziergang dure Eukalyptus-Wald hämmer ganz vil vo dene härzige Gselle gseh - jede hät sin Baum gha, woner 20 Std. am Tag druf schloft    - sisch also en Glücksfall, wenn me ein gseht, sich bewege!    - Au  ganz herzig sind die chline Pinguins gsi, womer ufeme Nachtspaziergang gseh händ, wie si in ihres Nachtquartier cho sind!